Zhantas/Cleaned-Kyrgyz_Wikipedia huggingface dataset:
Пол Радд

Пол Стефен Радд (анг. 1969-жылы, 6-апрелде туулган) - америкалык актер, куудул, жазуучу жана продюсер. Ал 1992-жылы NBC телеканалындагы ""Эже-сиңди" драма сериалында дебюттук түрдө тартылууга чейин, Канзас Университетинде жана Британ-Америкалык Драма Академиясында Театр бөлүмүн окуган. Пол "Шарап жасоочулардын эрежелери" (анг. The Cider House Rules, 1999) жана "Аңкоо" (анг. Clueless, 1995), "Хэллоуин: Макл Майерстин каргышы" (анг. Halloween: The Curse of Michael Myers, 1995), "Нымдуу жана ысык америкалык жай" (анг. Wet Hot American Summer, 2001), "Алып баруучу: Рон Бургундинин легендасы" (анг. Anchorman: The Legend of Ron Burgundy, 2004), "40- жаштагы катнашка барбаган эркек" (анг. The 40-Year-Old Virgin, 2005), "Боюнда бар" (анг. Knocked Up, 2007), "Сыймыктанган адамдар" (анг. Role Models, 2008), "Мен сени сүйөм" (анг. Love You, Man, 2009), "Аңкоолор менен кечки тамактануу" (анг. Dinner for Schmucks, 2010), "Биздин акылсыз инибиз" (анг. Our Idiot Brother, 2011), "Саякаттоону сүйүүчүлөр" (анг. Wanderlust, 2012), "40 жаш" (анг. This Is 40, 2012), жана "Алып баруучу: легенда уланууда 2" (анг. Anchorman 2: The Legend Continues, 2013), "Кумурска адам" (анг. Ant-Man, 2015) жана "Капитан Америка:Жарандык согуш" (анг. Captain America: Civil War, 2016) тасмаларындагы ролдору менен таанымал.

Ал актердук кесибине жанаша NBC телеканалындагы "Достор" (анг Friends) сериалында Майк Хэннигендин, "Тим жана Эрик" (анг. Tim and Eric) сериалында кыскача ролдорду жана "Парктар жана эс алуу аймактары" сериалында (бизнесмен Бобби Нюпорттун ролун аткарган) жана "Жекшемби күнү кечинде" (анг. Saturday Night Live) сериалдарында тартылган. 2015-жылы, 1-июлда ал Голливуддагы даңк аллеясынан жылдызчага ээ болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Дилан О'Брайен

thumb|(2025)
Дилан О'Брайен (1991-жылы, 26-августта туулган) - америкалык актер, "Кубулма киши", "Алгачкы жолу" , "Стаж өтүү" жана "Терең суудагы горизонт" тасмаларында аткаруу менен белгилүү.

 Өмүр таржымалы 
О'Брайен 26 куну аяк оонада 1991 жылы Нью-Йоркто төрөлгөн. Ал жана анын үй-бүлөсү Хермоса-Бич, Калифорния штатына көчүп, он эки жашка чейин Спрингфилд шаарында, Нью-Джерсиде өскөн. Анын атасы-видеооператор ирланд тукумунан, ал эми энеси-актриса италиялык, англис жана испаниялык тукумунан. 2009-жылы Mira Costa High School бүткөндөн кийин, ал спорттук берүүнү жүргүзүү жана, балким, New York Mets үчүн иштеген деп эсептелет. 

14 жашында О'Брайен өзүнүн YouTube каналы көздөй комедиялык оригиналдуу видео тартып баштап, белгилүү болот.

 Жеке жашоосу 
О'Брайен, ал биринчи жолу 2011-жылы съемка учурунда жолуккан актриса Бритт Робертсон менен мамиледе болгон.

 Тартылган тасмалары 

 Шилтемелер 
Категория:Кино жылдыздары
Жереми Реннер

thumb|292x292px

Жереми Ли Реннер (1971-жылы, 7-январда туулган) - америкалык актер жана ырчы. 2000-жылдар боюнча ал негизинен "Дамер"(анг. Dahmer, 2002) жана "Нео Нед" (анг. Neo Ned, 2005) сыяктуу көз-карандысыз тасмаларда тартылган. Ошондой эле "Атайын куралдар жана ыкмалар" (анг. S.W.A.T., 2003) жана "28 аптадан кийин"(анг. 28 Weeks Later, 2007) сыяктуу чоң тасмаларда экинчи пландагы каармандын ролун аткарган. Ал эми "Шаарча"(анг. The Town, 2010) тасмасынан кийин чоң алкышка ээ болуп, "Оскар" сыйлыгынын "Экинчи пландагы эң мыкты аткер" наамына көрсөтүлгөн.

Реннер "Оору кутусу" (анг. The Hurt Locker, 2008) тасмасындагы ролу менен атактуулукка жеткен жана ал үчүн "Оскар" сыйлыгынын "Эң мыкты актер" наамына көрсөтүлгөн. Ошондой эле ал "Marvel Cinematic Universe" тасмаларынын бири "Тор" (Thor, 2011) тасмасында Хоукинин ролун аткаргандыгы менен, "Marvel" студиясынын "Өч алуучулар" (анг. Avengers, 2012), "Өч алгычтар: Алтрон доору"(анг. Avengers: Age of Ultron, 2015) жана "Капитан Америка: Жарандык согуш" (анг. Captain America: Civil War, 2016) тасмаларындагы ролдору менен да белгилүү. Ал ошондой эле ийгилик жараткан- "Миссия: Аткарылгыс- Арбак протоколу"(анг. Mission: Impossible- Ghost Protocol,2011), "Борндун мурасы" (анг. The Bourne Legacy, 2012), "Хансел жана Гретел: Жезкемпирди издөөчүлөр"(анг. Hansel and Gretel: Witch Hunters, 2013), "Америкалык афера" (анг. American Hustle, 2013), "Миссия: Аткарылгыс- Шылуундар эли" (анг. Mission: Impossible- Rogue Nation, 2015) жана "Кайтып келүү" (анг. Arrival, 2016) сыяктуу тасмаларда да тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Ачкачылык оюндары (роман)

"Ачкачылык оюндары" — америкалык жазуучу Сүзенн Коллинздин өспүрүмдөрдүн дистопиялык романдар үчилтиги. Окуя "Ачкачылык оюндары" ааламында болуп өтөт жана жаш каармандар Китнисс Эвердин менен Пита Мелларктын окуясына алып барат.

Үчилтиктеги романдардын аталыштары: "Ачкачылык оюндары" (2008), "Өрттү кармоо" (2009) жана "Куудул чымчык" (2010). Романдардын негизинде тасмалар тартылып, "Куудул чымчык" эки бөлүм менен иштелип чыккан. Бул сериядагы алгачкы эки китеп New York Times гезитинин бестселлер тизмесинде орун алган, "Куудул чымчык" болсо жарык көрөөрү менен эле АКШдагы бестселлер тизмесинин башкы сабынан түшкөн эмес. "Ачка оюндар" тасмасы 2012-жылы жарык көргөн убакта басмаканачы "Ачка оюндар" үчилтигинин жана тасмага улай жарык көргөн китептердин 26 миллиондон ашуун нускасы басылып чыгарылганын кабарлаган.

"Ачка оюндар" ааламы бай Капитолий жана 12 кедей аймактан турган Панем өлкөсүндө орун алат. Жыл сайын аймактардан балдар "Ачка оюндар" аттуу сыналгыдан көрсөтүлө турган өлүм жарышына милдеттүү түрдө катышуу катышуу үчүн тандалып алынат.

Романдардын баары жакшы кабыл алынган. 2012-жылдын августунда китептер сериясы NPR радиосу жаш өспүрүмдөрдүн сүйүктүү китептери тууралуу сурамжылоо жүргүзүп, "Өспүрүмдөрдүн 100 романы" тизмесинде "Гарри Поттерден" гана артта калып, 2-сапка жайгашкан. 2012-жылдын 17-августунда Amazon компаниясы жарыялагандай, "Ачка оюндар" үчилтиги "Гарри Поттер" сериясынын койгон рекордун да ашып өтүп, эң көп сатылган китеп болуп калган. 2014-жылга карата бул үчилтик АКШнын өзүндө эле 65 миллиондон ашуун нускада сатылган ("Ачка оюндар" 28 миллиондон ашуун, "Отту кармоо" 19 миллиондон ашуун жана "Куудул чымчык" 18 миллиондон ашык нуска). Ушул күнгө чейин "Ачка оюндар" үчилтиги 56 өлкөдө 51 тилде сатылган.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:2008-жыл
Намыс жана сокур ишеним

"Намыс жана сокур ишеним" — Жейн Остиндин 1813-жылы жарык көргөн романтикалык романы. Роман башкы каарман Элизабет Беннеттин эмоционалдык жактан өсүп-жетилишин сүрөттөйт. Ал шашылыш тыянактарды чыгаруунун туура эмес экенин үйрөнүп, окуяны үстүртөн жана өзөгүн билүүнүн айырмасын түшүнөт. Жазуунун күлкүлүү жагы Британиядагы Регенстик доордогу жүрүм-турумдардын, билим берүүнүн, үйлөнүүнүн жана акчанын сүрөттөлүшүндө жатат.

Лоңборн жергесиндеги Беннет мырзанын беш кызы болот, бирок өз мүлкүн ал кыздарынын эч кимисине мурас кылып өткөрүп бере албай турган жагдай жаралып калат. Анын аялынын эч кандай байлыгы жок болгондуктан ал каза болгондо калгандарга жардам бериш үчүн кыздарынын бири турмушка чыгышы өтө маанилүү болот. Бирок Жейн Остиндин "Жакшы байлыкка ээ болгон бир жалгыз бой эркек киши өзүнө жубай издей берсе болот — бул дүйнө жүзүндө кабыл алынган чындык" деген ачылыш сүйлөмүндө шылдың жана шайырдык бар. Роман үй-бүлө курууга каржылык себептер эле түрткү болбошу керек экенин жана жакшы (бай) түгөй табыш үчүн коомдук кысымга карабастан сүйүү маанилүү экенинин айланасында сөз кылат.

"Намыс жана сокур ишеним" адабият тармагындагы окумуштуулардын жана жалпы элдин арасында "эң сүйүктүү китептер" тизмесинин башкы саптарында орун алып заманбап окурмандардын кызыгуусун өзүнө бир калыпта келет. 20 миллиондон ашуун нускасы сатылган китеп англис адабиятындагы эң популярдуу романдардын бири болуп калган жана заманбап адабияттагы көптөгөн архетиптердин пайдубалын түптөгөн. Китепке болгон кызыгуу көптөгөн ылайыкташтырууларга жана Остиндин эсте калган каармандарын же темаларын туураган аябандай көп романдар менен аңгемелерин жаралышына алып келген. 2005-жылы жарык көргөн "Намыс жана сокур ишеним" тасмасы Голливудд китептен ылайыкташтырып тарткан эң соңку тасма болуп саналат. Анда Кира Найтли менен Меттү Макфайден ролдорду аткарышкан.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Категория:1813-жыл
Күүгүм (романдар сериясы)

thumb|right|Күүгүм китеби
"Күүгүм" — америкалык жазуучу Стефани Мейердин калемине таандык вампир темасын камтыган мелодраммалык фэнтези китептердин сериясы. 2005-жылдан тартып 2008-жылга чейин жыл сайын жарык көргөн төрт китеп Вашингтондун Форкс жергесине көчүп барып, 104 жаштагы вампир Эдвард Калленди сүйүп калган өспүрүм Изабелла "Белла" Свондун окуясын баяндайт. Китептер сериясындагы окуялар көбүнчө Белланын көз карашы менен баяндалат. Ал эми Эклипс эпилогу менен 2-бөлүм болсо карышкыр кубулма Жейкоб Блэк тарабынан сүрөттөлөт. Басылып чыгарылбаган "Түн ортосундагы күн" "Күүгүм" сериясынын Эдвард Каллендин көз карашы менен кайра баяндалган биринчи китеби. "Эклипсте" пайда болгон жаңы туулган вампирдин окуясын камтыган "Бри Таннердин экинчи кыска жашоосу" новелласы катуу мукаба менен 2010-жылдын 5-июнунда басылып чыгарылган, ал эми электрондук китеп болуп 7-июнда жарык көргөн. "Күүгүм сага: Иллюстрацияланган расмий нускама" аттуу жыйынтыктоочу энциклопедиялык китеп 100дөй сүрөттөр менен 2011-жылдын 12-апрелинде китеп дүкөндөрүнүн текчелеринде пайда болгон.

Биринчи роман, "Күүгүм" 2005-жылы жарык көргөндөн бери китептер сериясы дүйнөдө окурмандардын кеңири катмарында популярдуу болуп, коммерциялык ийгилик жарата алган. Китептер сериясы жаштар арасында абдан популярдуу. Төрт китеп тең бир нече сыйлыктарга ээ болгон. Эң белгилүүлөрү — 2008-жылы "Таң" китеби Британ китеп сыйлыгынын "Жылдын балдар китеби" наамын алган, ошондой эле китептер сериясы 2009-жылы Балдардын тандоосу сыйлыгынын "Сүйүктүү китеп" наамын жеңип алган.

2011-жылы ноябрда китептер сериясы дүйнө жүзү боюнча 120 миллиондон ашуун нуска менен сатылып, жок эле дегенде 38 тилге которулган. "Күүгүм" китебинин төртөөсү тең USA Today гезитинин бестселлер китептер тизмесинде 2008-жылы эң көп сатылган роман катары биринин артынан экинчиси рекорд койгон. Ал эми New York Times гезитинин "Балдар китептеринин сериясы" бестселлер тизмесинде 235 аптадан көп убакытка чейин түшкөн эмес.

Китептердин негизинде Summit Entertainment компаниясы эки "Күүгүм" тасма сериясын тарткан. Биринчи үч китептин негизинде ылайыкташтырылып тартылган тасмалар 2008, 2009 жана 2010-жылдары тиешелүү түрдө жарыкка чыккан. Төртүнчү китеп болсо толук метраждуу эки тасмага ылайыкташтырылып, биринчи кинотасма 2011-жылдын ноябрында чыкса, экинчиси 2012-жылдын ноябрында көрүүчүлөргө сунушталган.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Нарниянын жылнаамасы

Нарниянын жылнаамасы — К. С. Лүис тарабынан жарык көргөн жети фэнтези романдарынын циклиFord, Paul (2005). Companion to Narnia: A Complete Guide to the Magical World of C.S. Lewis's The Chronicles of Narnia (Revised ed.). San Francisco: Harper. ISBN 978-0-06-079127-8.. Ал балдар адабиятындагы классикалык чыгарма жана автордун эң белгилүү эмгеги болуп эсептелет. Ал 47 тилге которулуп, 100 миллиондон ашуун нускасы сатылган. Лүис тарабынан жазылып, иллюстрациялары Полин Байнес тарабынан жасалган жана алгач Лондондо 1950 жана 1956-жылдары жарык көргөн "Нарниянын жылнаамасы" толук түрдө же жарым-жартылай бир нече жолу үналгыга, сыналгыга, сахнага жана тасмага ылайыкташтырылган.

Сыйкырдуу фантастикалык Нарния деп аталган дүйнөдө мифтик макулуктар жана сүйлөгөн жаныбарлар болот. Китептер сериясы кайсы бир дүйнөнүн тарыхын ачууда башкы ролду ойногон ар кайсы балдардын укмуштуу окуяларын баяндайт. "Жылкы жана анын баласы" китебинен тышкары бардык чыгармалардагы башкы каармандар чыныгы биз жашаган дүйнөдөн Нарнияга түшүп калган жаш балдар болот. Алар Нарнияга Аслан аттуу арстандын чакыруусу менен Нарнияны жамандыктардан коргоп, тактыны өз ордунда калтыруу үчүн чакырылып турат. Китептер Нарниянын бүтүндөй тарыхын камтыйт. "Сыйкырчынын жээнинде" Нарния дүйнөсүнүн жаралышынан тарта "Акыркы согушта" ал дүйнөнүн жок болушуна чейинки окуялар баяндалат.

Китептер цикли бин нече булактардан эргүү алып жазылган. Салттык христиан диний темаларынан тышкары Лүис грек жана рим мифтериндеги, ошондой эле салттык британ жана ирландия жомокторундагы каармандар менен идеяларды кеңири пайдаланган.

Китептер Экинчи дүйнөлүк согуштан кийинки балдардын жана өспүрүмдөрдүн фэнтези адабиятына чоң таасирин тийгизген. Негизинен балдар адабиятында боло келген темалар, мисалы дин темасы Лүис изилдеген темаларга кирбейт. Ал эми китептин раса жана жыныс сыяктуу темаларды изилдеши карама-каршы пикирлерди жараткан.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Китеп уурусу

Китеп уурусу — австралиялык жазуучу Маркус Зусактын 2005-жылы чыккан тарыхый романы жана анын эң белгилүү эмгеги.

2005-жылы басылып чыккан "Китеп уурусу" эл аралык бестселлерге айланып, бир нече тилдерге которулган. Ал окшош аталыштагы тасмага 2013-жылы ылайыкташтырылганhttps://www.theguardian.com/stage/2022/sep/25/the-book-thief-review-assured-and-courageous-musical-adaptation-of-global-bestseller.

 Сюжети 

"Китеп уурусу" 10-14 жаштардагы Лизел Мемингердин Экинчи дүйнөлүк согуш учурунда Германиядагы жашоосун баяндайт. Лизелдин баштан өткөргөн окуясы ошол мезгилдеги жашоонун сулуулугу менен бузулушун сүрөттөгөн Өлүм тарабынан айтылат.

Агасы көз жумгандан кийин Лизел акылдан тайган акыбалда аны асырап ала турган ата-энеси Ханс менен Роза Хуберманн жашаган үйгө барат. Ал жерде жашаган мезгилде Лизел Нацинин үрөй учурган режимине дуушар болуп, аны курчап турган кыйратуучу чөйрөдөн кайгы-капасыз бала кезине барыш үчүн кыйынчылык тартат. Германиядагы саясий абалдын начарлашы менен аны багып алган ата-энеси Макс аттуу жөөт кишини жашырып алышып, үй-бүлөсүн коркунучка кептейт. Лизел менен тыгыз мамилени түптөп алган Ханс ага жашыруун түрдө окууну үйрөтөт. Жазуунун күчүн жана жазылган сөздү бөлүшүүнү таанып билгенден кийин Лизел Наци партиясы жок кыла турган китептерди уурдап эле калбастан, өз окуяларын да жазып, Макс менен биргеликте сөздүн күчүн бөлүшө баштайтZusak, Markus (2005). The Book Thief. New York: Alfred A. Knopf..

 Каармандары 

 Булактар 

Категория:Адабият
Категория:Китептер
Категория:2005-жыл
Айбан чарба

Айбан чарба — Жорж Оруэллдин аллегориялык новелласы. Биринчи жолу 1945-жылдын 17-августунда басылып чыгарылган. Оруэллдин айтымында, китеп 1917-жылдагы орус ыңкылабынан тарта СССРдин сталиндик дооруна чейин болуп өткөн окуяларды чагылдырат. Демократиялык коммунистик Оруэлл Иосиф Сталиндин сынчысы жана Москвадан башкарылган сталинизимдин душманы болгон. Бул испан жарандык согуш маалында өз тажрыйбасынан калыптанган көз караш болгон. Анын ишениминде, Советтер Союзу катаал диктатура айланып, анда жеке адамга сыйынуу күчөп, террор өкүм сүргөн. Ивонн Даветке жазган катында Оруэлл "Айбан чарба" Сталинге каршы сатиралык жомок ("un conte satirique contre Staline") деп сүрөттөгөн. Ал өзүнүн 1946-жылдагы "Мен эмне үчүн жазам?" аттуу дилбаянында, эмне кылып жатканын толук түшүнүп жатканы менен бирге "Айбан чарба" анын саясий максат менен чыгармачыл максатын айкалыштырууга аракет кылган алгачкы китеби деп айткан.

Түп нускасында китептин аталышы "Айбан чарба: Жомок" болгон. АКШдагы басмаканачылар 1946-жылы коштомо аталышын алып салышкан. Бир гана котормосунда бул аталыш сакталган. Башка варианттар "Сатира" жана "Азыркы сатира" сыяктуу коштомо аталыштарды камтыйт. Оруэлл французча котормосуна "Union des républiques socialistes animales" деген аталышты сунуш кылган. Анын кыскартылышы URSA болуп, латынчадан которгодо Орусиянын символу "аюу" деген сөздү туюнтмак. Советтер союзунун французча айтылышы да Union des républiques socialistes animales деп аталган.

Оруэлл китепти 1943-жылдын ноябрынан 1944-жылдын февралына чейин жазган. Бул убакта Улуу Британия Советтер Союзу менен согуштук альянс түзүп, британия эли менен интеллигенция өкүлдөрү Сталинди аябай көкөлөтүп баалап турушкан. Бул көрүнүштү Оруэлл жек көргөн. Кол жазма алгач британ жана америкалык басмаканачылар, анын ичинде Оруэллдин өзүнүн да басмаканачысы Виктор Голланц тарабынан четке кагылып, китептин чыгышын кечеңдеткен. Согуш биримдиги кансыз согушка айланып, эл аралык мамилелер жарым-жартылай өзгөргөндө китеп коммерциялык ийгиликке жеткен.

Time журналы китепти англис тилиндеги эң мыкты 100 романдын (1923-2005) тизмесине киргизгенhttps://web.archive.org/web/20080913100321/http://www.time.com/time/2005/100books/the_complete_list.html. Ошондой эле китеп Modern Library басмаканасынын 20-кылымдын эң мыкты романдары тизмесинде 31-орунга жайгашканhttp://www.modernlibrary.com/top-100/100-best-novels/. Ал 1996-жылы "Хүгонун Артка кылчаюу сыйлыгын" утуп алып, Батыш дүйнөсүнүн улуу китептер тизмесине киргизилген.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Категория:1945-жыл
Шамал алып кеткендер

thumb|Шамал алып кеткендер (тасма), 1939.
"Шамал менен учкан сезимдер" — америкалык жазуучу Маргарет Митчеллдин романы, алгачкы жолу 1936-жылы басмаканадан чыккан. Америкадагы жарандык согуш жана Калыпка келтирүү доорундагы Жоржия штатынын Клейтон жана Атланта жергелериндеги окуяларды чагылдырат. Колунда бар плантациянын кожоюнунун жаш эрке кызы Скарлетт О'Харанын башынан өткөргөн оор окуясын баяндайт. Ал колунда болгон каражаттын баарын Шермандын кыйратуучу "Деңизге жүрүшүнөн" кийинки жокчулуктан чыгыш үчүн сарптайт. Бул тарыхый роман өсүп жетилүү окуяларын камтып, өз аталышын Эрнест Доусондун поэмасынан алган.

"Шамал менен учкан сезимдер" башынан бери эле америкалык окурмандардын арасында популярдуу болуп, жарык көргөндө эле 1937-жылы америкалык көркөм бестселлер тизмесинде башкы саптан орун алган. 2014-жылга карата Harris компаниясынын сурамжылоосуна ылайык, бул чыгарма Библиядан кийинки эле америкалык окурмандардын эң сүйүктүү китеби болгон. Дүйнө жүзү боюнча 30 миллиондон ашык нускасы басылган.

Кул иштеткен кишинин көз карашы менен жазылган "Шамал менен учкан сезимдер" Американын түштүгүндөгү плантациялар тууралуу ойдон чыгарылган окуя. Кулчулуктун сүрөттөлүшү, африка тектүү америкалыктар, расалык эпитеттердин колдонулушу жана ошондой эле ошол доорго таандык болгон этникалык айыптоолор өзгөчө кийинки муун тарабынан карама-каршы кабыл алынган. Бирок роман кийинки жазуучулар үчүн түштүктөгү кара терилүү жана ак терилүү адамдар тууралуу жазуу боюнча негизги булак болуп калган. Американын жогорку окуу жайларындагы окумуштуулар өз эмгектеринде китепке шилтеме жасап, аны чечмелеп, ал тууралуу изилдөө иштерин жүргүзүшөт. Роман Американын элдик маданиятына сиңип кеткен.

Митчелл 1937-жылы көркөм чыгармасы үчүн "Пулитцер" сыйлыгына татыган. Китеп 1939-жылы жарык көргөн америка тасмасына ылайыкташтырылган. "Шамал менен учкан сезимдер" Митчеллдин көзү тирүү кезинде басылган жападан жалгыз роман.

Митчелл түс символикаларын, өзгөчө кызыл жана жашыл түстөрүн колдонуп, алар көбүнчөсү Скарлетт О'Хара менен байланыштуу болгон. Митчелл китептин негизги темасын тириликте калуу деп атаган. Бирок ал чыгарманын аягын окурмандын божомолуна калтырган. Сүйүшкөндөр Ретт менен Скарлетке эмне болду деп андан көп сурашкан. Ал: "Менин билишимче, Ретт кыйынчылыгы азыраак болгон башканы таап алса керек" деп жооп берген. Митчеллдин ыйгарым укугу менен дагы эки уландысы жарым кылымдан ашык убакыттан кийин басылып чыгарылган. Китептин пародиясы да өндүрүлгөн.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1936-жыл
Автостоп менен галактикага кантип барыш керек?

thumb|Автостоп менен галактикага кантип барыш керек?
"Автостоп менен галактикага кантип барыш керек?" (англисче кээде HG2G, HHGTTG же H2G2 деп аталат) — Дуглас Адамстын илимий фантастикалык комедия сериясы. Башында BBC Radio 4тө үналгы комедиялык берүүсү катары чыгып, кийинчерээк сахна көрсөтүүсүнө, романдарга, комикс китептерге, 1981-жылы телесериалдарга, 1984-жылы компьютердик оюнга жана 2005-жылы кинотасмага ылайыкташтырылган. Британ элдик маданиятындагы белгилүү болгон "Автостоп менен галактикага кантип барыш керек?" эл аралык мультимедиа кубулушуна айланган; романдар кеңири тарап, 2005-жылга карата 30дан ашуун тилге которулган.

thumb|42
Кенен баяндама Вогон курулуш флоту гипермейкиндик өтмөгүн жасайын дегенде Жер планетасы кыйрап калып, андан соң акыркы тирүү адам Артур Денттин башынан өткөргөн кырсыктарына жетелейт. Жердин кыйрашынан Дентти Форд Префект куткарып калат. Префект адам сымал башка планеталык болот. Ал өтүп бараткан Вогон космостук кемесине автостоп менен чыгып, галактикага чыгуу боюнча "Автостоп менен галактикага кантип барыш керек?" деген таң калаарлык электроникалык саякат нускамасынын жазуучусу болуп иштейт. Дент куткарылгандан кийин Префект менен галактиканы изилдеп жүрүп, Жерден алынып кеткен адам Триллиан менен кайгыга баткан параноид андроид Марвинге жолугуп калат. Триллиан галактиканын президенти Зафод Библброкс жерди кыйратканга чейин алынып кеткен болот. Белгилүү бир сүрөттөлүштөр ар кандай ылайыкташтырууларда өзгөртүлүп кеткен.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Категория:Илимий фантастика
Категория:1978-жыл
Күнөө биздин жылдыздарда

"Күнөө биздин жылдыздарда" — жазуучу Жон Гриндин 2012-жылдын январында басылып чыккан алтынчы романы. Аталышы Шекспирдин "Юлий Цезар" спектаклинин 1-сценасынын 2-актында ак сөөк Касий Брутага айтканынан келип чыккан. Анда Касий Брутка: "Күнөө, урматтуу Брут, биздин жылдыздарда эмес, ал биздин өзүбүздө, биздин төмөнкү катмардан экендигибизде" дейт. Окуя 16 жаштагы өсмө оорусуна чалдыккан кыз Хейзел Грэйстин атынан баяндалат. Хейзел өз ата-энеси тарабынан колдоо тобуна барууга мажбурланып, ал жерден мурдагы баскетболчу жана буту жок 17 жаштагы Август Уотерске жолугуп, аны сүйүп калат. Романга ылайыкташтырылып тартылган тасмага Жош Бун режиссерлук кылып, Шейлин Вудли, Энсел Элгорт жана Нат Вулфф тартылышкан. Кинотасма 2014-жылдын 6-июнунда жарык көргөн. Китеп дагы жана тасма дагы сынчылардын алкоосун алып, коммерциялык ийгилик жараткан.

 Сюжети 

 Каармандары 
Хэйзэл Грейс Ланкастер - романдын башкы каарманы, 16 жаштагы кыз. 12 жашында калкан безинде рак оорусу кошумча өпкөлөр метастазалары деген диагнозду алат.

Агастус Уотерс - 

Айзек - 

Хэйзэлдин апасы - 

Хэйзэлдин атасы -

Питер Ван Хоттен -

Лидевью - 

Тасмага ылайыкташтырылышы

20th Century Fox компаниясынын бир бөлүмү болгон Fox 2000 2012-жылдын январь айында романды тасмага ылайыкташтырып тартуу укугун алган. Скотт Нойштадтер менен Майкл Х. Вербер ылайыкташтырылган сценарийин жазышкан. Жош Бун бир жыл өткөндөн кийин, 2013-жылдын февраль айында режиссерлукка кол койгон. Вик Годфри менен Марти Боуэн тасмага продюсерлик кылышкан. Шейлин Вудли Хейзелдин, Энсел Элгорт Августтун ролдорун аткарышкан. Нат Вулфф аларды бири-бири менен тааныштырган досу Айзактын образын жаратса, Лора Дерн Хейзелдин апасынын образын аткарган. Сэм Трэммелл Хейзелдин атасы мырза Ланкастердин болуп катышкан. 2013-жылдын 29-августунда Жон Грин Майк Бирбиглия Патриктин ролун аткарат деп жар салган жана 2013-жылдын 6-сентябрында Грин Питер Ван Хаутендин ролун Уиллем Дефо аткараарын айткан.

 Шилтемелер 

Категория:АКШ адабияты
Категория:Китептер
Категория:2012-жыл